[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.9.2005

KOM(2005)419 endelig

FORELØBIGT FORSLAG TIL ÆNDRINGSBUDGET NR. 7 TIL DET ALMINDELIGE BUDGET FOR 2005

ALMINDELIG OVERSIGT OVER INDTÆGTERALMINDELIG OVERSIGT OVER INDTÆGTER OG UDGIFTER EFTER SEKTIONSektion IV - Domstolen

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 7 TIL DET ALMINDELIGE BUDGET FOR 2005

ALMINDELIG OVERSIGT OVER INDTÆGTER ALMINDELIG OVERSIGT OVER INDTÆGTER OG UDGIFTER EFTER SEKTION Sektion IV - Domstolen

Under henvisning til

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

forelægger Europa-Kommissionen hermed budgetmyndigheden det foreløbige forslag til ændringsbudget nr. 7 til 2005-budgettet på grundlag af nedenstående begrundelse.

ALMINDELIG OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og oversigten over indtægter og udgifter efter sektion fremsendes separat via SEI-BUD-systemet. En engelsk sprogudgave af den almindelige oversigt over indtægter og oversigten over indtægter og udgifter efter sektion er vedlagt som budgetbilag som eksempel.

BEGRUNDELSE

1. Ved afgørelse nr. 2004/752/EF, Euratom af 2. november 2004 har Rådet oprettet Retten for EU-personalesager (herefter benævnt ”EU-Personaleretten”), der er sammensat af syv dommere, som udnævnes af Rådet.Ansøgningerne om oprettelse af de stillinger og driftsbevillinger, der er nødvendige til oprettelse af den nye ret, blev medtaget i det foreløbige forslag til Domstolens budget 2006. Som anført i de indledende bemærkninger til det foreløbige forslag blev dette udarbejdet ud fra den forudsætning, at EU-Personaleretten først skulle træde i funktion i begyndelsen af 2006[2].Efter at det udvalg, som blev nedsat ved Rådets afgørelse af 18. januar 2005 (2005/151/EF, Euratom), havde færdiggjort sit arbejde med henblik på at afgive udtalelse om kandidaternes kvalifikationer til at udøve embedet som dommer, udnævnte Rådet ved afgørelse af 22. juli 2005 syv dommere og fastsatte datoen for deres træden i funktion til den 1. oktober 2005.Da EU-Personaleretten således påbegynder sit arbejde tre måneder før det tidspunkt, der blev forudsat i forbindelse med udarbejdelsen af budgettet for 2006, skal der indgives en anmodning om ændring af budgettet for 2005.

2. Formålet med ændringsbudgettet er for det første under Domstolens stillingsfortegnelse at muliggøre oprettelse af 26 stillinger, der er nødvendige for at sikre udførelsen af EU-Personalerettens virksomhed. Disse 26 stillinger fordeler sig som følger: dels personale til dommernes kabinetter, nemlig en referendar og en kontorassistent til hver dommer, samt en domslæser og en kontorassistent til præsidentens kabinet (i alt 16 midlertidige stillinger, nemlig 2 A*14, 2 A*12, 3 A*11, 1 A*10, 1 B*5 og 7 B*3), dels personale, som er direkte knyttet til retsinstansens justitskontor (i alt 10 faste stillinger, nemlig 1 A*5, 5 B*3 og 4 C*1).Det skal understreges, at nævnte stillinger alene er bestemt for medarbejdere, der er direkte knyttet til dommerne og justitskontoret, dvs. personer, som deltager direkte i den judicielle virksomhed, og at den nye ret derudover skal gøre brug af Domstolens forskellige tjenestegrene (tolkning, oversættelse, informationsteknologi osv.). De 26 stillinger er således nødvendige for at sikre, at den nye retsinstans råder over de midler, der er strengt nødvendige for dens virksomhed, og uden hvilke EU-Personalerettens retlige uafhængighed kunne blive bragt i fare. Stillingerne var desuden opført på den budgetmæssige oversigt, der var vedlagt forslaget til Rådets forordning om oprettelse af personaleretten (bortset fra to yderligere stillinger som måtte tilføjes under hensyn til, at antallet af dommerne blev forhøjet af Rådet fra 6 til 7).Desuden bemærkes, at disse stillinger ikke kan skabes ved en omstrukturering af personalet ved Retten i Første Instans. En sådan omstrukturering ville nemlig fratage Retten de ressourcer, den har fået frigjort som følge af overførslen af personalesagerne. Den ville stride mod hovedformålet med oprettelsen af personaleretten, nemlig at give Retten i Første Instans mulighed for at beskæftige sig med andre sager, navnlig de nye sager, som den er blevet tilført i forbindelse med overtagelsen af visse kompetencer, der tidligere henhørte under Domstolen.

3. Med hensyn til selve bevillingerne er forslaget til ændringsbudget bestemt til at kunne aflønne personalerettens 7 nye dommere, justitssekretæren samt de ovenfor omhandlede 26 nye stillinger i de sidste tre måneder af budgetåret 2005. De hertil nødvendige bevillinger er opført under forskellige konti i kapitel 10 og kapitel 11.Opmærksomheden henledes dog på, at fællesskabsbudgettet ikke vil blive belastet med yderligere udgifter, da det er hensigten at "selvfinansiere" disse nye udgifter ved at anvende de midler, som fortsat er til rådighed under de pågældende to kapitler. Disse rådighedsbeløb kan bl.a. forklares med, at der under kapitel 10 er færre omkostninger til alderspension og lavere udgifter til nybesættelse af dommerembeder, og med at besættelsen af de nye stillinger under kapitel 11 har været langsommere end forudsat.

4. Endelig bemærkes, at Domstolens administrative tjenestegrene vil sikre, at personaleretten kan udøve sin virksomhed i perioden mellem personalerettens træden i funktion og slutningen af året 2005 ved at anvende de budgetmidler, der er til rådighed. Bl.a. vil den bygning, som skal huse den nye ret, først blive lejet fra og med den 1. januar 2006, således som budgetmyndigheden allerede blev underrettet om i forbindelse med budgettet for 2006. Dette er grunden til, at ændringsbudgettet ikke indeholder nogen anmodning om ekstrabevillinger under budgettets afsnit II.

[1] EUT L 248 af 16.9.2002, s. 1.

[2] Indledningen, side 3, andet afsnit: "Det bemærkes, at institutionens budget skal sikre, at der stilles de medarbejdere og bevillinger til rådighed for Domstolen og Retten i Første Instans, som er nødvendige for deres virksomhed. I de ansøgte bevillinger er der ligeledes taget højde for de behov, som Retten for EU-personalesager (herefter "EU-Personaleretten") forventes at få, og de er beregnet ud fra den forudsætning, at EU-Personaleretten træder i funktion i begyndelsen af 2006."